امریکانین مرکزی کشفیات ایداره‌سی‌نین (سیا) سابیق رهبری مایک پمپئو سناتین خاریجی علاقه‌لر کومیته‌سینده سوال‌لاری جاوابلاندیردی.
امریکانین سابیق خاریجی ایشلر ناظیری رکس تیلرسونون وظیفه‌دن اوزاقلاشدیریلماسیندان سونرا یئرینه نامیزد اولا‌راق گؤستریلن مرکزی کشفیات ایداره‌سی‌نین (سیا) سابیق رهبری مایک پومپئو سناتین خاریجی علاقه‌لر کومیته‌سینده سوال‌لاری جاوابلاندیردی.
پومپئو سوریه-ده حادثه‌لرین سون وضعیتی ایله علاقه‌دار شرح‌لر وئرمک‌دن چکیندی، بو اؤلکه‌دکی اساس هدفین "اسددن سونراکی دؤور" اولدوغونو بیلدیردی.
پمپئو:"بیر باشقا هدف ایسه زوراکی‌لیغی دایان‌دیرا بیله جگیمیز داها ثابت وضعیتین الده اولونماسی‌دیر. بونون سایه‌سینده ایداره ائتمه سوریه خالقی‌نین اؤز الینه کئچه بیلر" دئدی.
سوریه-نی "اوغورسوز دؤولت" ایفاده‌سی ایله سجیه‌لن‌دیرن پمپئو بو اؤلکه‌نین اینسان حاق‌لاری، بولگه سل ثابت‌لیک و امریکانین میللی تهلوکه‌سیزلیگی باخیمین‌دان تهلوکه تشکیل ائتدیگینه دقت چکدی.
مایک پمپئو "امریکا پرزیدنتی دونالد ترامپین سوریه-نی وورما قرارینی وئرمه‌سی حالیندا، بونون کنگره نین تصدیقینه احتیاج اولاجاق می؟" سوالینا پرزیدنتین بو قراری وئرمه حقوقونا مالیک اولدوغونو بیلدیردی.
روسیانین آقرئسیو رفتاری‌نین بو گونه قدر روسیایا قارشی یورودولن "یومشاق سیاست"ین نتیجه‌سی اولدوغونو ایره‌لی سورن پمپئو: "آرتیق بو بیتدی. الیمیزده روسیا پرزیدنتی ولادیمیر پوتین‌ین وئردیگی زیانین اوزون بیر سیاهی‌سی وار. حال-حاضردا اونسوز دا گوج‌لو اولان اوردوموزو یئنی‌دن قورا‌راق نوکلئر فعالیت‌لری‌نین محدودلاشدیریلماسی ایستیقامتینده کی سیاستیمیزی گوجلندیرجییک" دئدی.
پمپئو امریکانین روسیایا قارشی "سرت سیاستی"نه نومونه اولا‌راق کوالیسیون قوه‌لری‌نین فوریه آییندا سوریه-نین دیرالزور شهرینده ترور تشکیلاتی داعشه قارشی تشکیل ائتدیگی هاوا هوجومونو خاطیرلادا‌راق: "روس‌لار اؤز میقیاس‌لاری ایله قارشی‌لاشدی‌لار. بیر نئچه یوز روس اؤلدو" ایفاده‌لرینی ایشلتدی.
بو آرادا، پمپئو چیخیشینا باشلامازدان اول کیچیک بیر قروپ طرفین‌دن اعتراضلا قارشیلاندی. تهلوکه‌سیزلیک امکداش‌لاری اعتراضچیلاری ایجلاس سالونوندا چیخاردی‌لار.
